## 

**DSOG’s visions- og strategiplan 2017**

**Indholdsfortegnelse**

Forord 4

1. Vi vil have den bedste diagnostik og behandling 5

1.1 Handleplaner……………………………………………………………………………………………………5

1.1.1 Speciallægepraksis 5

1.2 Succeskriterier 6

2. Den bedste forskning og udvikling 6

2.1 DSOG fremmer rekruttering af yngre forskere præ-graduat 6

2.1.1 Handleplaner 6

2.1.2 Succeskriterier 6

2.2 DSOG fremmer rekruttering af yngre forskere post-graduat 7

2.2.1 Handleplaner 7

2.2.2 Succeskriterier 7

2.3 DSOG fremmer forskning i specialet 7

2.3.1 Handleplaner 7

2.3.2 Succeskriterier 8

2.4 DSOG formidler forskningsresultater eksternt 9

2.4.1 Handleplaner 9

2.4.2 Succeskriterier 9

2.5 DSOG formidler forskningsresultater internt 9

2.5.1 Handleplaner 9

2.5.2 Succeskriterier 10

3. Samarbejde om forskning og kvalitetsudvikling 10

3.1 Handleplaner 10

3.2 Succeskriterier 10

4. Udarbejdelse af guidelines 11

4.1 Handleplaner 11

4.2 Succeskriterier 11

5. Implementering af guidelines 11

5.1 Handleplaner 12

5.2 Succeskriterier 12

6. Vi vil være det mest attraktive speciale 12

6.1 Handleplaner 12

6.2 DSOG øger profileringen af specialet udadtil 13

6.2.1 Handleplaner 13

6.2.2 Succeskriterier 13

7. Uddannelse 13

7.1 Handleplaner 13

7.2 Succeskriterier 15

8. Vi har patienten i centrum 15

8.1 Handleplaner 15

8.2 Succeskriterier 16

9. Den største arbejdsglæde 16

9.1 Handleplaner 16

9.2 Succeskriterier 16

10. Medlemmer i krise 17

10.1 Handleplaner 17

10.2 Succeskriterier 17

11. Ledelse 17

11.1 Handleplaner 17

11.2 Succeskriterier 18

12. Nationalt og internationalt samarbejde 18

12.1 Handleplaner 18

12.2 Succeskriterier 18

13. DSOG's møder 19

13.1 Handleplaner 19

13.2 Succeskriterier 19

14. Presse og mediehåndtering 19

14.1 Handleplaner 19

14.2 Succeskriterier 20

15. Det videre forløb 20

**Forord**

Denne visions- og strategiplan er udarbejdet på bestyrelsens strategiseminar d. 2. og 3. september 2016 i Nyborg. Den er revideret i september 2017.

Det er bestyrelsens intention at strategiplanen, udover at være visionær, også skal være operationel. Planen tjener således flere formål:

For det første tjener planen som bestyrelsens strategiske fundament. Planen skal sikre, at bestyrelsen har vedvarende og målrettet fokus på foreningens kerneområder, herunder en fast styring af de strategiske og konkrete målsætninger. Planen er således udover et arbejdspapir også en rettesnor og et styringsredskab med løbende evaluering og justering af målopfyldelse og tidsplaner.

For det andet tjener strategiplanen det formål, at DSOG’s interesseområder står klart. Bestyrelsen har et stærkt ønske om at DSOG er proaktiv inden for en lang række af disse områder. Strategiplanen skal sikre, at bestyrelsen har et offensivt fokus. Her er det nødvendigt, at skiftende bestyrelser arbejder kontinuerligt, således at vi over tid kan lykkes med de processer og projekter, som bestyrelsen sætter i værk, hvilket strategiplanen understøtter.

For det tredje er DSOG’s visions- og strategiplan en kærkommen lejlighed for vores samarbejdspartnere til at interessere sig for DSOG’s fokusområder. Det er bestyrelsens håb, at medlemmer såvel som eksterne samarbejdspartnere i styrelser, ministerier og faglige søsterorganisationer, finder DSOG’s visions- og strategiplan interessant og får lyst til at styrke samarbejdsrelationerne, så vi i fælles forståelse kan styrke obstetrikken og gynækologien.

DSOG’s bestyrelse

København, oktober 2017

**1. Vi vil have den bedste diagnostik og behandling**

Vi vil arbejde ud fra evidensbaserede guidelines (DSOG guidelines) og nationale kliniske retningslinier (NKR) med et kort resumé og patientvejledninger skrevet i et letforståeligt sprog. Guidelines og retningslinjer skal indeholde indikationer, behandlingsprincipper og patientforløb.

I DSOG vil vi arbejde for effektiv og ensartet national implementering af nye evidensbaserede diagnostiske metoder.

Vi vil sætte dagsordenen for prioritering, visitation, opgaveglidning og kapacitetsudnyttelse.

Vi vil sikre at screeningsprogrammer fastholdes, samt at speciallægepraksis er en del af det samlede sygehusvæsen.

**1.1 Handleplaner**

* At sikre indikation for og ajourføring af nationale gynækologiske og obstetriske screeningsprogrammer samt øvrige generelle tilbud (f.eks. cervixsmear- undersøgelser, 1. trimester skanning, 2. trimester skanning, vandrejournal)
* Samarbejde mellem almen praksis, speciallægepraksis og hospitalerne styrkes. Et samlet sundhedsvæsen.
* At sikre, at pengene følger patienten, så der opnås hurtig udredning og behandling. De 3 største aktører, imellem hvem opgaveglidning forekommer, er almen praksis, speciallæge praksis og hospitalssektoren.
* At sikre medlemmernes kontinuerlige kompetenceudvikling, bl.a. gennem efteruddannelse.
* At indtage en aktiv rolle i kvalitetssikringsprojekter, både nationalt og på

afdelingsniveau, evt. ved audit eller gennemgang af utilsigtede hændelser.

* Afholdelse af stormøder for medlemmerne omkring aktuelle emner (som f.eks. igangsættelse af fødsler, HPV-vaccination, hormonbehandling etc.)

**1.1.1 Speciallægepraksis**

* Kort kommunikationsvej mellem hospital og speciallægepraksis.
* Ens patientbehandling i speciallægepraksis og på hospital.
* Speciallægepraksis er en fast del af specialeplanlægningen.

**1.2 Succeskriterier**

* Der findes tidssvarende nationale DSOG-guidelines for alle områder af specialet, som sammen med NKR danner grundlag for alle instrukser i afdelinger og speciallægepraksis. Det optimale er, at størstedelen af specialet er dækket af nationale guidelines, som revideres løbende.
* Faglige færdigheder sikres ved formaliseret efteruddannelse.
* Alle gynækologisk-obstetriske afdelinger samt speciallægepraksis har integreret patientsikkerhedsarbejdet i organisationen.

* At Sundhedsstyrelsen vedvarende fremhæver det gynækologisk-obstetriske speciale som et af de førende inden for evidensbaserede guidelines, både i forhold til at holde dem opdateret og følge dem i den kliniske hverdag.

**2. Den bedste forskning og udvikling**

## 2.1 DSOG fremmer rekruttering af yngre forskere præ-graduat

### 

### Vi vil fremme den prægraduate interesse for forskning i specialet, f.eks. med bachelor- og kandidatopgaver samlet i et idé-katalog, som er tilgængeligt på relevante hjemmesider (DSOG, universiteterne).

### **2.1.1 Handleplaner**

* Vi udarbejder et dynamisk professor/seniorforsker-katalog, hvor der er kontaktoplysninger, og evt. præsenteres igangværende projekter. Katalog skal være tilgængeligt på DSOG’s og FYGO’s hjemmeside.
* De kliniske lektorer eller uddannelsesansvarlige overlæger videreformidler et link til professor/seniorforsker-katalog til de medicinstuderende på afdelingerne.
* FYGO kontakter de medicinstuderendes organisationer.

### **2.1.2 Succeskriterier**

* Der foreligger et opdateret professor/seniorforsker-katalog på relevante sites for prægraduate forskningsinteresserede.
* Gynækologi/Obstetrik er et udbredt prægraduat forskningsfelt på alle landets universiteter.

## 2.2 DSOG fremmer rekruttering af yngre forskere post-graduat

Vi vil øge kontaktfladen mellem aktive forskere og læger, der aldrig har forsket:

### **2.2.1 Handleplaner**

* DSOG arbejder for hoveduddannelses- og introduktionsforløb, hvor der er integreret ph.d.-forløb under hensyntagen til den uddannelsesmæssige kvalitet af speciallægeuddannelsen.
* Guidelinearbejdet bør inkludere de yngste medlemmer. Gennem dette arbejde opnås forskningsmetodologisk træning og interesse.
* Aktive forskere, der deltager i guidelinearbejdet, bør opfordre til, at arbejdet ikke alene resulterer i guidelines men også i videnskabelige publikationer med yngre kolleger som første- og/eller medforfattere.
* Forskningstræningskurserne skal fortsat sikres gode vilkår, og der bør arbejdes hen imod publicering af udvalgte forskningstræningsarbejder.

### **2.2.2 Succeskriterier**

* Fastholde antallet af ph.d.-forløb inden for gynækologi og obstetrik.
* Udvikling af hoveduddannelsesforløb med integrerede ph.d.-forløb.
* Yngre forskere er med til publikation af nye guidelines.

## 2.3 DSOG fremmer forskning i specialet

Forskning inden for alle grene af specialet er vigtigt for at opretholde en kvalitet i håndtering og behandling af gynækologisk-obstetriske patienter i verdensklasse. DSOG ønsker at støtte og fremme forskning i specialet.

### **2.3.1 Handleplaner**

* Etablering af et DSOG-forankret forskningsudvalg, som har til formål at koordinere og fremme landsdækkende og tværregional forskning i dansk gynækologi og obstetrik.
* At forskningsudvalget bringer fokus på både national og international relevant forskning indenfor faget.
* At arbejde for, at forskning kan integreres i en klinisk hverdag, herunder at skabe dialog med hospitalsledelser, Regioner og politikere om vilkårene og ressourcerne hertil.
* At DSOG støtter et tæt samarbejde med professorkollegiet for at skabe et forum for fagets professorer til faglig sparring, herunder en fælles strategi for generering af ressourcer og integration af forskning i den kliniske hverdag samt mhp. initiering af nationale såvel som internationale forskningsprojekter
* Fortsat at arbejde for, at subspecialerne er repræsenteret i alle forskningsrelaterede sammenhænge som en naturlig del af et samlet speciale med en samlet vision.
* At arbejde for, at forbedre mulighederne for at flere forskningsaktive kolleger kan kombinere arbejdsliv med forskning, f.eks. gennem deltidsstillinger med forskerstillinger finansieret af såvel universiteterne som regionerne.
* At anerkende, at den enkelte læge ikke nødvendigvis til enhver tid skal være forskningsaktiv men alligevel skal have tid til og mulighed for fagvidenskabelig opdatering.
* At arbejde for muligheden for hoveduddannelsesforløb med forskning på deltid.
* At fortsat afholde et årligt DSOG-forankret møde for professorkollegiet ifm. Forårsmødet.

### **2.3.2 Succeskriterier**

* Etablering af et forskningsudvalg forankret i DSOG, for derved at koordinere og fremme både landsdækkende og tværregional forskning i dansk gynækologi og obstetrik.
* Forskningsudvalget medvirker til at øge medlemmernes viden om forskning i dansk gynækologi og obstetrik:  
  - gennem bidrag til ”Nyhedsbrevet”  
  - deltagelse i Forårs- og Efterårsmødet med faglige input
* I relation til Forårsmødet afholdelse af et DSOG-forankret årligt møde for alle fagets professorer og forskningslektorer.
* Hoveduddannelsesforløb med forskning på deltid er etableret om 5 år.

## 2.4 DSOG formidler forskningsresultater eksternt

DSOG skal uopfordret tage debatten op i stedet for at blive inviteret til at kommentere en igangværende debat.

### **2.4.1 Handleplaner**

* At nye forskningsresultater opsøges og kommenteres af f.eks. den videnskabelige sekretær, forskningsudvalget eller professorkollegiet både på DSOG’s hjemmeside og i pressen i øvrigt, f.eks. i form af ”Månedens gode artikel” (nationalt eller internationalt).
* Via den videnskabelige sekretær, forskningsudvalget og professorkollegiet skal DSOG sætte fokus på relevante nationale såvel som internationale forsknings- og behandlingsresultater og debattere dem på års- og medlemsmøder mhp. at ruste medlemmerne til at deltage i den offentlige debat.
* Den videnskabelige sekretær skal arbejde for, at etablere et formelt samarbejde med et dagblad mhp. fremme af viden om danske forskningsresultater.

### **2.4.2 Succeskriterier**

* At DSOG bliver toneangivende i den offentlige debat omkring de for selskabet relevante emner.
* At DSOG får professionaliseret sit forhold til pressen.

## 2.5 DSOG formidler forskningsresultater internt

DSOG skal aktivt formidle forskning og udvikling til medlemmerne.

### **2.5.1 Handleplaner**

* At bevare de årlige møder (Forårs- og Efterårsmødet). Der bør være mindst en international foredragsholder hvert år.
* At bevare ph.d./dr.med.-foredragskonkurrencen samt posterprisen ved Forårsmødet.
* At den videnskabelige sekretær på Forårsmødet fremlægger en beretning om det forløbne års videnskabelige publikationer udgået fra specialet, idet hver klinik opfordres til at indberette deres publikationer til den videnskabelige sekretær.
* At antallet af professorer og forskningslektorer som deltager ved Forårs- og Efterårsmøderne øges – ”meet the professors”!
* At vi opretter ”Månedens gode artikel” på hjemmesiden gennem den videnskabelige sekretær.
* Forskningsudvalget har ansvaret for kvartalsvis at fremlægge og evt. diskutere interessant national eller international forskning på hjemmesiden.
* At medlemmer kan dele relevant publiceret forskning på hjemmesiden/facebook. Dette foregår gennem redaktionen og den videnskabelige sekretær.

### **2.5.2 Succeskriterier**

* At relevant, national/international forskning er kendt blandt DSOG’s medlemmer både via de årlige møder og gennem øget aktivitet på DSOG’s hjemmeside.
* At specialets professorer og forskningslektorer deltager ved Forårs- og Efterårsmøderne

# 

# 3. Samarbejde om forskning og kvalitetsudvikling

DSOG arbejder for lige og fri adgang til databaser og registre. Derudover arbejder DSOG for at sikre strukturen med henblik på at skabe klare retningslinjer for ejerskab.

DSOG arbejder for at fremme initiativer som sikrer styrket national forskning i gynækologi og obstetrik.

## 3.1 Handleplaner

* At præsentere valide data fra kliniske databaser og registre årligt i struktureret og brugervenlig form på nationale møder.
* DSOG bidrager til at fremme og højne adgangen til og kvaliteten og kompletheden af kliniske databaser og registre, samt udveksling af data.
* DSOG støtter arbejdet i de oprettede gynækologiske og obstetriske kodeudvalg og disses samarbejde med Sundhedsdatastyrelsen.

## 3.2 Succeskriterier

* At valide og tidstro data fra nationale registre og databaser kan anvendes til sammenligning af afdelinger og til benchmarking.
* Resultaterne fra nationale registre og kliniske databaser anvendes i den kliniske hverdag og citeres i presse og videnskabelige publikationer.

# 4. Udarbejdelse af guidelines

Landsdækkende ensartet høj faglighed, arbejdsglæde og networking skabes ved samarbejde under guidelineprocessen.

## 4.1 Handleplaner

* DSOG prioriterer højt at fremme og yde økonomisk støtte til arbejdet med guidelines via styregrupperne for de obstetriske og gynækologiske guidelines.
* DSOG er bredt repræsenteret i Nationale Kliniske Retningslinjer (NKR) såvel som Nordiske guidelines.
* DSOG arbejder for at tydeliggøre Regionernes økonomiske medansvar for udarbejdelse af guidelines.

## 

## 4.2 Succeskriterier

* Alle afdelinger og medlemmer på alle uddannelsesniveauer er repræsenterede ved de årlige guideline møder.

* Subspecialernes, NKR, og de praktiserende speciallægers guidelines bør være konsistente med DSOG’s nationale guidelines.
* Bestyrelsen er fortsat synlig ved de årlige guidelinemøder.

# 5. Implementering af guidelines

Høj faglighed skabes vedat arbejde evidensbaseret. Guidelines øger den enkelte læges tryghed og sikkerhed i den kliniske hverdag.

## 

## 5.1 Handleplaner

* DSOG sørger for nem adgang til opdaterede guidelines af høj kvalitet.
* DSOG arbejder for, at de enkelte afdelingers kliniske vejledninger er offentligt tilgængelige på regionernes hjemmesider.

## 5.2 Succeskriterier

* DSOG’s guidelines danner grundlag for udarbejdelse af lokale kliniske vejledninger på alle afdelinger.
* Fagligheden på alle afdelinger øges.

# 6. Vi vil være det mest attraktive speciale

Vi vil rekruttere engagerede og fagligt kompetente yngre læger, skabe gode forhold for speciallæger samt fastholde seniorer kolleger. Velfungerende afdelinger og veluddannede medarbejdere sikrer patientbehandling af høj faglig kvalitet og effektiv udnyttelse af ressourcerne.

## 6.1 Handleplaner

* Arbejde for fleksible ansættelsesforhold – deltid eller kombinationsstillinger herunder forskning/klinik, ph.d.-forløb/hoveduddannelse, privat/offentlig, uddannelsesorlov. Mulighed for udveksling mellem specialelægepraksis og hospitalsansættelse.
* Seniorpolitik.
* Speciallægepraksis skal være en del af det samlede patientforløb.

* Opfordre kollegaer til at indstille til arbejdsmiljøprisen.

## 6.2 DSOG øger profileringen af specialet udadtil

## 6.2.1 Handleplaner

* Karrieredage i alle 3 regioner årligt. Via PKL og FYGO opretholdes kontakten til universiteterne.
* Kommunikerer på sociale medier samt digitale fora (f.eks. studmed.dk, facebook)
* Aktiv pressepolitik ved formændene for DSOG.
* Have et godt samarbejde med journalister fra de skrevne og digitale medier.

### **6.2.2 Succeskriterier**

* Gynækologi-obstetrik er et af de det mest søgte specialer til hoveduddannelsesforløb.
* Speciallægerne bliver længere på arbejdsmarkedet.
* Vi sætter dagsordenen i medierne og er på forkant med faglige input og holdninger i dagspressen.

**7. Uddannelse**

Vi vil være kendt for at være et speciale, der har en tidssvarende uddannelse med meningsfyldt indhold af høj kvalitet for både yngre og ældre kolleger, fordi det har betydning for rekrutteringen til specialet, øger arbejdsglæden, fastholder medarbejderne, sikrer fagligheden på et højt internationalt niveau og dermed sikrer den optimale patientbehandling.

**7.1 Handleplaner**

* + - At prioritere et højt niveau af undervisningen og uddannelse på alle niveauer - dvs. over for de medicinstuderende, læger under speciallægeuddannelse og speciallæger med behov for og/eller ønske om efteruddannelse.
    - At sikre en passende afbalancering mellem den generelle speciallægeuddannelse og evt. subspecialisering.
    - At arbejde for, at uddannelse på alle niveauer bliver en integreret og accepteret del af afdelingernes drift.
* At udbrede kendskabet til og facilitere fortsat brug af den store viden om læring og uddannelseskultur, der er i specialet.
* At DSOG via undervisningsudvalget styrker sin position i forhold til de nationale uddannelsesstrategier indenfor faget.
* At DSOG skal følge med i og blive inspireret af uddannelsesinitiativer internationalt. De af DSOG udpegede EBCOG repræsentanter, skal fast rapportere erfaringer på uddannelsesområdet til undervisningsudvalget.
* At sikre tidlig karriererådgivning i uddannelsen, herunder speciallægeuddannelsen, med det formål tidligt at erkende den yngre læges kompetencer og interesser i forhold til egnethed og med henblik på eventuel subspecialisering.
* Udvekslingsophold mellem speciallægepraksis og hospital for speciallæger og uddannelseslæger.
* Fortsat arbejde for mulighed for hoveduddannelsesforløb i speciallægepraksis.
* At sikre jævnlige møder for uddannelsesansvarlige overlæger i samarbejde med de regionale videreuddannelsesråd for specialet og undervisningsudvalget.
* I samarbejde med efteruddannelsesudvalget og subspecialiseringsudvalgene at udarbejde forslag til formaliseret efteruddannelse af alle speciallæger, f.eks. ved subspecialisering, eller i henhold til program for hvilke typer af målrettede færdighedstræningskurser, den enkelte læge bør have gennemført inden for en periode.
* At arbejde for en inspektorordning for efteruddannelse og subspecialisering.
* At arbejde for, at en prioritering af uddannelse giver prestige både for hospitalerne, for den enkelte afdeling og den enkelte underviser.
* At synliggøre personale- og ressourceforbrug i forbindelse med uddannelse overfor administratorer, såvel som politisk, med det overordnede formål at øge patientsikkerheden og at bibringe beslutningsmyndighederne indsigt i fordelene for såvel organisationerne som for patientsikkerheden ved løbende kompetenceudvikling af alle medarbejdere.

* At holde et vedvarende fokus på balancen mellem uddannelse, forskning og drift, således at alle facetter tilgodeses.

**7.2 Succeskriterier**

* At der altid foreligger en tidssvarende speciallægeuddannelse med en tidssvarende målbeskrivelse.
* At der foreligger formaliseret efteruddannelse af og standardiserede færdighedstræningsprogrammer for speciallæger på alle afdelinger inden for 4 år.
* At behovet for speciallæger og subspecialisering inden for specialet afdækkes løbende i forbindelse med den nationale rapport om dimensionering af speciallæger.
* At rapporterne fra Inspektorordningen for speciallægeuddannelsen viser tilfredsstillende uddannelsesmiljøer på alle afdelinger.

# 8. Vi har patienten i centrum

* Patientkontakt og eventuel behandling er kerneområdet i det lægelige arbejde. Patientperspektivet, dvs. patienternes oplevelse, tillid og holdning til den ydelse, de modtager i sundhedsvæsnet og ved den lægelige kontakt, er derfor essentiel i arbejdet med at forbedre tilbuddet til patienter i behandlingssystemet.
* Patientens opfattelse af kontakten til sundhedsvæsnet er ofte mindre konkret udtrykt og dermed vanskeligere at evaluere end mange andre indsatsområder. Patienttilfredshedsundersøgelser bruges i denne sammenhæng som et udtryk for specialets faglighed og evnen til at formidle information herom.
* DSOG’s rolle i denne sammenhæng er at indsamle information om patienternes oplevelser og holdninger, og på baggrund heraf formidle dette i overordnede faglige og sundhedspolitiske sammenhænge, således at patienterne kan få det bedste tilbud om information og behandling på alle niveauer.

## 8.1 Handleplaner

* DSOG arbejder for at etablere kvalitative studier - gerne tværfagligt.
* DSOG er proaktive i sundhedsdebatten.
* At støtte tværfaglige tiltag, herunder f.eks. antropologiske studier, tværfaglige studier med fokus på patientoplevelse, tilfredshed og oplevet kvalitet.
* Årligt tages 1-2 emner op med bred interesse i offentligheden enten ved oplysnings-/debatmøder eller på sociale medier, f.eks. HPV-vaccinen, igangsættelse af fødsler, opfølgning efter kræftbehandling o.l.

• Kontakten til relevante patientforeninger skal fastholdes.

## 8.2 Succeskriterier

* At DSOG årligt tager 1-2 emner op til debat på møder eller på tilgængelige medier.
* At patienttilfredshedsundersøgelser, studier eller tilbagemeldinger fra interesseforeninger viser en større grad af tilfredshed og medinddragelse hos patienter.
* Når DSOG er synlig i formidling af specialets aktuelle problemstillinger til patienterne.

# 9. Den største arbejdsglæde

##### DSOG anser arbejdsglæde som et vigtigt indsatsområde for dets medlemmer.

Arbejdsglæde tiltrækker og fastholder de bedste medarbejdere og skaber kvalitet i behandlingen. Det skal være udviklende, udfordrende og givende at gå på arbejde.

## 9.1 Handleplaner

* Fokus på medlemmernes trivsel, afholdelse af MUS-samtaler.
* Den enkelte har indflydelse på arbejdets omfang og indhold.
* Mulighed for efteruddannelse, deltagelse i årsmøder, kurser og kongresser.
* Mulighed for alternative ansættelsesaftaler.

## 9.2 Succeskriterier

* Lavt sygefravær
* En stabil medarbejderskare
* Fastholdelse af seniore medarbejdere, samt hurtig integrering af nye speciallæger.
* Medlemmerne føler livsglæde og overskud i hverdagen.

# 10. Medlemmer i krise

DSOG understøtter de eksisterende muligheder for hjælp i det kollegiale netværk og Lægeforeningens øvrige hjælpeforanstaltninger.

## 10.1 Handleplaner

* DSOG opfordrer til konsekvent brug af debriefing/defusing for alle involverede parter ved traumatiske forløb.
* DSOG ønsker en større åbenhed omkring personlige kriser og misbrugsproblemer.

## 10.2 Succeskriterier

* Alle medlemmer fastholdes på arbejdsmarkedet efter vellykket hjælp i krisesituationer.

# 

# 11. Ledelse

* God ledelse er en hjørnesten i specialet.

* God ledelse er med til at sikre faglighed, uddannelse, forskning, kvalitet og ressourcer til specialet.
* Det skal være attraktivt at være ledende overlæge.

## 11.1 Handleplaner

* DSOG’s bestyrelse vil fortsat understøtte det i 2016 af DSOGs bestyrelse etablerede netværk og forum for specialets ledende overlæger (LOGO) med minimum et årligt møde for derved:  
    
  - At sikre en fælles national ledelsesplatform for specialets vilkår, udvikling, forskning, uddannelse og rekruttering.

- At sikre udveksling af ledelseserfaring samt styrke lederrollen.

## 11.2 Succeskriterier

* Ingen problemer med rekruttering og fastholdelse af ledere.
* At afdelingerne er i trivsel.
* Det er attraktivt at blive leder.
* Der er stor søgning til stillingerne som ledende overlæge.
* Der er flere af specialets læger, der tager en formaliseret lederuddannelse på masterniveau.
* At LOGO bidrager til den offentlige sundhedsfaglige debat og dialog afdelingsledelserne imellem.

# 12. Nationalt og internationalt samarbejde

DSOG styrker nationale og internationale samarbejder og netværksdannelser.

## 12.1 Handleplaner

* At danske repræsentanter med tilknytning til DSOG fortsat er bredt repræsenteret i nationale og internationale organisationer samt forskningsgrupper.
* At DSOG vedvarende formidler kontakt mellem vores medlemmer og NFOG, EBCOG og FIGO når relevante arbejdsgrupper bliver etableret.
* At DSOG er repræsenteret og fastholder sin position i Lægevidenskabelige Selskaber (LVS).
* At fremme vidensudveksling mellem speciallægepraksis og hospitalsvæsen.

## 12.2 Succeskriterier

* DSOG’s medlemmer er repræsenterede i arbejdsgrupper og på indflydelsesrige poster i FIGO, EBCOG, NFOG og LVS.

# 13. DSOG’s møder

DSOG arrangerer nationale og internationale møder med højt fagligt niveau og bred deltagelse, heraf NFOG Educational committee. Derudover 2 årlige guidelinemøder i samarbejde med styregrupperne, samt et Forårs- og Efterårsmøde.

## 13.1 Handleplaner

* DSOG arrangerer nationale og internationale møder, og arbejder på afholdelse af internationale kongresser i Danmark.
* DSOG tilstræber at medlemmerne får økonomisk støtte fra regionerne til deltagelse i videnskabelige møder.

## 13.2 Succeskriterier

* Stor deltagelse og faglig aktivitet på møderne.
* Deltagerne prioriterer de sociale arrangementer højt udover det videnskabelige program.

# 14. Presse og mediehåndtering

# DSOG skal fortsat være toneangivende i sundhedspolitiske diskussioner og sætte dagsordenen for forebyggelse, diagnostik og behandling inden for specialet.

## 14.1 Handleplaner

* DSOG tilstræber at have en proaktiv pressestrategi med rettidig og relevant kontakt til pressen i verserende sager.
* DSOG tilstræber transparent og åben kommunikation herunder med offentliggørelse af interesseerklæringer, høringssvar og udpegninger til udvalg og nævn.
* DSOG skal foruden kommunikation til egne medlemmer have en dialog med andre interessenter herunder f.eks. Jordemoderforeningen og patientforeninger.
* DSOG har vedvarende en tilstedeværelse på de sociale medier hvor vi er med til at sætte relevante emner på dagsordenen.
* DSOG sikrer fortsat samarbejde med relevante ministerier, politikere, styrelser samt Lægeforeningen, LVS og andre specialebærende selskaber.
* Formand og næstformand, DSOG samt formand DFKO deltager i medietræningskursus.

## 14.2 Succeskriterier

* Når DSOG formår at have indflydelse i dagspressen med relevante emner.
* DSOG’s formand og næstformand samt DFKO’s formand har modtaget professionel træning i pressehåndtering.

# 15. Det videre forløb

Fremlægges på generalforsamlingen under formandens beretning på forårsmødet 2018 og revideres løbende ved behov.